b'\n_START_ARTICLE_\nPelmeni\n_START_PARAGRAPH_\nPelmeni (rusko \xd0\xbf\xd0\xb5\xd0\xbb\xd1\x8c\xd0\xbc\xd0\xb5\xd0\xbd\xd0\xb8, ednina pelmen, \xd0\xbf\xd0\xb5\xd0\xbb\xd1\x8c\xd0\xbc\xd0\xb5\xd0\xbd\xd1\x8c; belorusko \xd0\xbf\xd1\x8f\xd0\xbb\xd1\x8c\xd0\xbc\xd0\xb5\xd0\xbd\xd1\x96) so tradicionalna vzhodnoevropska jed, najpogostej\xc5\xa1a v Rusiji._NEWLINE_Narejeni so iz sesekljanega mesa, zavitega v tanko testo, narejeno iz moke in jajc, v\xc4\x8dasih z dodanim mlekom ali vodo. Za polnilo se uporablja svinjino, jagnjetino, govedino ali kak\xc5\xa1no drugo vrsto mesa, priljubljena je mesna me\xc5\xa1anica. Po tradicionalnem uralskem receptu se nadev pripravi iz 45\xc2\xa0% govedine, 35\xc2\xa0% jagnjetine in 20\xc2\xa0% svinjine. Pogosto se mesu doda \xc5\xa1e za\xc4\x8dimbe, kot so poper, \xc4\x8debula in \xc4\x8desen._NEWLINE_Pelmeni so obi\xc4\x8dajno hranjeni zamrznjeni in se jih pripravi s kuhanjem v vodi, najprej morajo plavati, potem pa se jih kuha \xc5\xa1e 2-5 minut. Postre\xc5\xbee se jih z maslom in/ali smetano. Po nekaterih receptih se pelmene lahko tudi ocvre.'